Roger Moore

**Roger George Moore** (1927–2017) var en britisk skuespiller, kjent for sine roller som Simon Templar i TV-serien *[[Helgenen]]*, lord Brett Sinclair i TV-serien *[[Gullguttene]]*, og som James Bond.

## Biografi

Moore ble født i Stockwell i London i England, og var sønn av en politimann. Han studerte først ved Battersea Grammar School og senere ved  ved Dr Challoner's Grammar School i Amersham i Buckinghamshire. Han tjenestegjorde i Holsworthy, Devon under 2. verdenskrig. 21. september 1946 ble han sekondløytnant og senere kaptein i Royal Army Service Corps. Han begynte så smått å dukke opp i filmer på førtitallet, og spilte ofte hovedrollene. Før *Helgenen* spilte Roger Moore blant annet i TV-serien *Ivanhoe*, den edle ridderen, og i *Maverick*, falskspilleren fra Vesten. Senere spilte han den ene hovedrollen i *Gullguttene* og var på denne tiden en av de høyest betalte TV-skuespillerne i verden. Han regisserte også ni *Helgenen*-episoder og to av *Gullguttene*-episodene.

I 1983 ble Moore UNICEF-ambassadør.

Han ble i 1999 utnevnt til kommandør av Order of the British Empire (KBE). 14. juni 2003 ble han utnevnt til kommandørridder av Order of the British Empire og fikk da rett til å føre tiltaleformen *[[sir]]* foran sitt navn. 

Moore hadde en datter og to sønner med Luisa Mattioli. Geoffrey Moore er også skuespiller og eier en restaurant i London.

Moore døde den 23. mai 2017 etter kort tids kreftsykdom.

## James Bond

I 1961 var Roger Moore en av kandidatene til rollen som James Bond, og var senere ønsket som Sean Connerys erstatter som Bond i 1966, men var ikke tilgjengelig da han var opptatt med TV-seriene *Helgenen* (1962–69) og *Gullguttene* (1971–1972). I 1972 undertegnet han kontrakten med James Bond-produsentene, som sikret ham rollen som James Bond til 1985. Moore spilte i totalt sju Bond-filmer og i en uoffisiell TV-sketsj fra 1964, hvor han spiller James Bond på ferie og Millicent Martin spiller hans sovjetiske kvinnelige motpart. 

Moore spilte James Bond i filmene: *[[Å leve og la dø]]* (1973), *[[Mannen med den gyldne pistol]]* (1974), *[[Spionen som elsket meg]]* (1977), *[[Måneraketten]]* (1979), *[[Kun for dine øyne]]*, (1981), *[[Octopussy]]* (1983), og *[[Med døden i sikte]]* (1985). 

58 år gammel sa Moore seg ferdig med rollen som Bond og takket nei til *[[I skuddlinjen (James Bond)|I skuddlinjen]]*. Moore mente at «hovedpersonen er 60 år og flyr etter kvinner som er halvparten så gammel som min datter. Det er latterlig. Nå får en yngre skuespiller ta over.» Hans etterfølger, Timothy Dalton, tolket rollen på en ganske annerledes måte. Moore mente at James Bond skulle tolkes som en superhelt: «Bond var ikke virkelig for meg fordi han liksom skal være en spion... men han blir gjenkjent overalt»; Dalton hevdet at man *ikke* kan sammenligne James Bond med en superhelt.

## Filmografi

* *[[Perfect Strangers (1945)|Perfect Strangers]]* ()
* *[[Caesar and Cleopatra (film)|Caesar and Cleopatra]]* (1945)
* *[[Gaiety George]]* ()
* *[[Piccadilly Incident]]* (1946)
* *[[Paper Orchid]]* ()
* *[[Trottie True]]* (1949)
* *[[Honeymoon Deferred]]* ()
* *[[One Wild Oat]]* ()
* *[[Sist jeg så Paris]]* ()
* *[[Avbrutt melodi]]* ()
* *[[Kongens tyv]]* (1955)
* *[[Diane (1956)|Diane]]* ()
* *[[The Miracle (1959)|The Miracle]]* ()
* *[[The Sins of Rachel Cade]]* ()
* *[[Gold of the Seven Saints]]* (1961)
* *[[Romulus and the Sabines]]* ()
* *[[No Man's Land (1962)|No Man's Land]]* (1962)
* *[[Vendetta for the Saint]]* () (Simon Templar)
* *[[The Saint and the Fiction Makers|The Fiction Makers]]* (1968) (Simon Templar)
* *[[Kryssild i London]]* ()
* *[[Dobbeltgjengeren (1970)|Dobbeltgjengeren]]* ()
* *[[Å leve og la dø]]* (James Bond) ()
* *[[Gold (1974)|Gold]]* ()
* *[[Mannen med den gyldne pistol]]* (James Bond) (1974)
* *[[That Lucky Touch]]* ()
* *[[London Conspiracy]]* ()
* *[[Sherlock Holmes in New York]]* (1976)(Sherlock Holmes)
* *[[Blåst på 20 millioner|Street People]]* (1976)
* *[[Oppgjør i jungelen (film)|Oppgjør i jungelen]]* (1976)
* *[[Spionen som elsket meg]]* (James Bond) ()
* *[[The Wild Geese]]* ()
* *[[Flukten til Athena]]* ()
* *[[Måneraketten]]* (James Bond) (1979)
* *[[Kapring i Nordsjøen]]* ()
* *[[Sjøulvene]]* (1980)
* *[[Sunday Lovers]]* (1980)
* *[[Verdens sprøeste bilrace]]* ()
* *[[Kun for dine øyne]]* (James Bond) (1981)
* *[[Octopussy]]* (James Bond) ()
* *[[Curse of the Pink Panther]]* (1983)
* *[[Mannen som skulle myrdes]]* ()
* *[[Med døden i sikte]]* (James Bond) ()
* *[[The Magic Snowman]]* () (stemme)
* *[[Fire, Ice & Dynamite]]* ()
* *[[Midt i blinken (film)|Midt i blinken]]* (1990)
* *[[Ubuden gjest]]* ()
* *[[The Quest (film)|The Quest]]* ()
* *[[Helgenen (film)|Helgenen]]* () (Val Kilmer spiller Simon Templar. Moore spilte radio-kommentator.) 
* *[[Spiceworld - The Movie]]* (1997)
* *[[The Enemy (2001)|The Enemy]]* ()
* *[[Na Svoji Vesni]]* ()
* *[[Boat Trip]]* (2002)
* *[[Charles Lindbergh: The True Story]]* () (dokumentar) (fortellerstemme)
* *[[Here Comes Peter Cottontail: The Movie]]* (2005) (stemme) (direkte på DVD)
* *[[Agent Crush]]* () (voice)
* *[[De vilde svaner]]* ()
* *[[The Saint (2017)|The Saint]]* (2017) (Moore spiller Jasper. Adam Rayner spiller Simon Templar.)

## Referanser


## Eksterne lenker
* 
*  
* Mannen som har spilt James Bond flest ganger , James Bond.no
* http://www.dailymotion.com/video/x5x9k1y   Bond 1973 Den glemte dokumentar. Bonus / ekstra "å leve og la dø" Albert R Broccoli forteller om Moore fikk rollen som Bond. og mer.